O cego de Pumardedón

O cego de Pumardedón é un libro, de 25 capítulos e 163 páxinas, do escritor galego Francisco Fernández del Riego, publicado por Ir Indo Edicións en 1992. Inclúe na cuberta unha pintura de Antón Pulido Novoa.

En 1985 publicáronse dous capítulos (o número 22 e o 23) da, daquela, inédita novela, na revista Grial.

 Descrición 
miniatura|Francisco Fernández del Riego na fronte de guerra. Salamanca. 1937.
Toda a narración está centrada nos acontecementos vividos polo protagonista durante a Guerra civil española e as consecuencias pertubadoras que lle ocasionaron na súa existencia actual.

{{Cita centrada|A figura do cego é metafórica da perda de valores en que quedou a sociedade e a cegueira na que os protagonistas daquela triste historia da loita civil se viron obrigados a vivir despois do alborexar galeguista dos últimos anos da República.|autor= 1993. p. 131.}}

 Sinopse 

I. Mauro, un home cego, esperta durante a noite en Pumardedón (Pumar de Don, lugar da parroquia de Santa María, no concello de Lourenzá) onde leva unha vida retirada, lonxe do mundo urbano. El criárase na cidade, entre libros, altas casas de pedra, automóbiles e asfalto. Sae da casa e coincide co vello caseiro. 

II. Pasea polo xardín e lembra os faladoiros da cidade. Despois volve á casa, onde o saúdan a súa muller Laura (coa que casou despois da guerra) e o seu irmán. Alí senta no seu asento habitual.

III. Toma coñac. Escoita unhas campás fúnebres que lle espertan a evocación dun convoi ferroviario militar, ateigado de soldados, onde, entre outros, van el, Roxelio (compañeiro universitario de Mauro) e Lourezo (un rapaz imberbe). Noutra lembranza, Mauro chega como combatente de refresco ás trincheiras. Xunto a el ten a Lourenzo e a Roxelio. 

[...]

 Notas 

Referencias

 Véxase tamén 
 Bibliografía 







 Outros artigos 

 Galicia (1994)
 Non agardei por ninguén O lapis do carpinteiro''

 Ligazóns externas 
 Ficha na páxina web do Centro de Documentación da AELG e escolma: capítulo I, capítulo II e capítulo III.

Categoría:Francisco Fernández del Riego
Categoría:Obras literarias de 1992
Categoría:Novelas ambientadas en Galicia
Categoría:Ir Indo
Categoría:Obras narrativas en galego
Categoría:Obras sobre a guerra civil española
Categoría:Cegueira